Inozentzio VIII.a

Inozentzio VIII.a (Genova, 1432 - † Erroma, 1492ko uztailaren 25a) Eliza Katolikoaren 213. aita santua izan zen 1484 eta 1492 urteen bitartean. Summis desiderantes affectibus bulda ezarri zuen, sorginkeriaren aurka borrokatu zena.

 Biografia 
Bizimodu limuriko gizona izan zen. Beldevere delakoa eraikiarazi zuen Vatikanon, bera bertan bizitzeko. Bere ahaideak jarri zituen gorteko kargu guztietan, eta eliza-karguen salmenta bultzatu zuen. Politika horrek Erroman Orsinitarren matxinada eragin zuenean, gogor ekin zien matxinatuei. Heretikoen eta sorginen kontra jardun zuen. Errege-erregina Katolikoek Granada hartu zutenean, ospakizun handia antolatu zuen (1492).

Ituna egin zuen Bayezid II.a sultan turkiarrarekin, gerretako gatibuak trukatzeko, eta ondorioz jaso zuen Erroman otomandarrek zeukaten erlikia bat, Lantza Santua.

Bizitzako azken urtea oso gaixo igaro zuen, ohean gehienbat, eta 60 urterekin hil zen, hauts bihurtutako esmeralda erreen edabe bat eman ziotenean sukarra jaisteko. San Petri basilikan dago hilobiratua, Antonio Pollaiuolok egindako hilobi monumental batean.
erdian|thumb|440x440px|Inozentzioren hilobia San Petri basilikan.

 Erreferentziak 

 Kanpo estekak 

Kategoria:Genoarrak
Kategoria:Italiako apaiz katolikoak
Kategoria:Aita santuak
Kategoria:Erroman hildakoak